
Aprecieri critice despre poezia de 
meditaţie la Sorin Cerin 

5 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.l6-18, Al Cistelecan consideră 
despre poezia de meditaţie a lui Sorin Cerin, că: "Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 

radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării brice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel incit de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte intr-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 

lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini ncsfîrşitc de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 

versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Cârneci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 

titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cit se menţine 
poetul pe aceeaşi coardă de fond, şi cit de adine, cit de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem refonnulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cit de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 

e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 

ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 

incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,. . Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii, încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 

„granitul” semnificând taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a / privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum, /care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Loamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 

cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ’’ percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dinţii plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ arme, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 

despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

■ Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice, ci o impletire de revelaţii despre aceste 
adevăruri. Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel, secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

- Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

- Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 

pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

■ Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
unnuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci într-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 

aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului, este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Taceri""poezii de 
meditaţie" Fara îndoiala, reflexivitatea e dominanta 
creaţiei sale, prezidate de interogaţii, revolta, nelinişti si 
o dramatica cercetare a TACERII,topos al indoielilor,al 
cutezanţei si al aventurii spiritului in permananta 
cautare a adev arului ;poezia sa urmeaza unei axiologii 
de un intens dramatism.E lirica lucidităţii, a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi. însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic. O duplicitate 

izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -, naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 

traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr. Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 

care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag.73)îl felicit pe 
autor pentru cutezanţele sale stilistice din "Din ochii 
luminii divine pag. 81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti -, absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 

Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane.... Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”. . .Intre 
raţionalism şi iraţionalism, Sorin Cerin navighează pe 
Oceanul Interconnection." 

CUPRINS 


1. Plângere Penală 

2. Corbi si mărăcini 

yv ’ 

3. închisorile din noi 

4. Care trestii? 

5. Trupuri de jar 

6. La butoniera Destinului 

7. Ultimele puteri 

8. Iertător şi Iertat 

9. Pe bolta bisericii 

10. Desaga Trecutului 

11. Pietre de Drum 

12. La butoniera sufletului 

13. Felinar si călăuză 

14. Si ce-am aflat 

15. Devenind moderni 

16. Timp miop 

17. Departamentul de Crimă şi Pedeapsă 

18. Sfori de uscat 

19. Scuipând 

20. Pe rugul Deşertăciunii 

21. Bisericile văzduhului 

22. Răsaduri de virgule 

23. Timpane surde 

24. Picior de om 

25. Ochii înlăcrimaţi ai înţelepciunii 

26. Ora exactă a Fericirii 

27. Florile Zâmbetelor 

28. Adevăr Existenţial 

29. Cariera de piatră a Sufletelor 

30. Caii norocului 

31. Mucuri 

32. Ore de plumb 

33. Lame ascuţite 

9 

34. Patimi pierdute 

35. O lume care nu este a noastră 

36. La amvonul Adevărului Absolut 

37. Miresele Existenţei 

38. Oceanul de întuneric 

39. Putrefacţie Divină 

40. Pornografie Biblică 

41. Usi de Priviri 

42. Cruci cu răstigniţi 

43. Statuie de dor 

44. Să nu mai existe 

45. Lumina Divină a unei Amintiri 

46. Dinainte de Spaţiu şi Timp 

47. Ochelarii negri ai Morţii 

48. Lumea reală din care ne oglindim Existenţa 

49. Moartea Trecerii 

50. La malul Fericirii 

51. Mântuitori de Suferinţe 

52. Medicină legală 

53. Venin năclăios 

54. Clipa Eternităţii din care am căzut 

55. Adrese de Cuvinte 

56. Senectutea aripilor de îngeri 

57. Buze lacome de invidii 

58. Nici Universul de dinaintea noastră 

59. Fiinţe de Lumină Divină 

60. Faţa Gândurilor 

61. Libertatea Orizonturilor 

62. Realităţi fragmentate 

63. Paradisul Poluării 

64. Oricât ai săpa 

65. Pe frunzele căzătoare 

66. Respiraţie şi Moarte 

67. Oglinzi sparte de Dumnezeu la cheful Creaţiei 

68. Piesa Vieţii 

69. La maternităţile Vremurilor 

70. Pe umerii pălmilor bătătorite 

71. Nu pot fi calculate 

72. Garduri 

73. O Lume a Regretelor 

74. Rădăcini descărnate 

75. Pedeapsă şi Necaz 

76. Albiile unor Sensuri giratorii 

77. Spălate şi puse la uscat 

1) Plângere Penală 


Am să-i fac Plângere Penală, 

Lui Dumnezeu, 

pentru toate relele are au adus fericire acestei Lumi, 

ce-şi duce zilele în Bordelul Groazei, 

din propria Biblie, 

unde sufletele îngheţate de iubire, 

ale eternităţii, 

pierdute prin cimitirele de înghiţituri în sec, 

se perindă spasmodic, 

pierdute prin restaurantele de renume, 

ale Promisiunilor, 

cu nume de catedrale ale smereniei, 

ce nu-şi mai aduc aminte de nota de plată, 

a Privirilor drogate de stelele căzătoare, 

ale unui Timp, 

ce şi-a vândut până şi Destinul, 
din buzunarele atâtor Oftaturi, 
care-ar fi orbit, 

de flăcările ce nu pot recunoaşte niciodată, 

un Rămas Bun, 

oricât jar ar mai avea de ars, 

la umbra căruia ne-am ii dorit să devenim, 

mai multă Flacără nestinsă, 

de Soarele unei Iubiri, 

care ne-a ucis în crematoriile infidelităţilor, 

ce par, 

să nu ne fi înţeles, 

Niciodată, 

pe caldarâmul unui orar prăbuşit al unui tren, 
de marfă ieftină, 

din care ne-am înveşmântat Existenţa, 
ce a rămas înţepenită, 
pe linia moartă, 
a întâlnirii, 

dintre Minciună şi Adevăr... 

2) Corbi şi mărăcini 


Printre mărăcini de corbi, 

aripile speranţelor încep să sângereze a neputinţă, 

zorii scămoşaţi de verbe putrezite, 

miros urât la morga unui Soare desfigurat, 

de atât de mult întuneric, 

în inima sa de lumină pierdută, 

la ruleta unui Destin, 

măsluită de Dumnezeu. 

Paşi apăsători, 

topiţi din plumbul unor gloanţe, 
ce nici să ucidă ca lumea n-au ştiut, 
încarcerează drumurile prăfuite ale Zilelor, 
în spatele unor zăbrele de Priviri, 
ce ard şi se descompun frenetic, 
pe grătarul unei simple fracţiuni de secundă, 
care nici măcar nu există, dar se numeşte Prezent, 
o frontieră dintre Necunoscut şi conştientizarea Morţii. 

3) închisorile din noi 


Spală-mă cu rădăcini de întrebări, 
ca mai apoi să faci focul din ele, 
în sufletul rece al Nimănui, 
din care ne-am întrupat Lumea, 

Morţii. 

Nu crede niciodată în lacrima Paradisului, 
fiindcă atunci când a învăţat să plângă, 
se afla în Iad. 

Spală-te pe mâinile Promisiunilor, 
cu aripile dezmoştenite ale ceţii, 
din privirile celor mulţi, 
şi-atât de tăcuţi, 

ce nu vor şti niciodată încotro aleargă, 
încât strigătul Lui Dumnezeu, 
le umezeşte buzele Deşertăciunii, 
pentru care ar părea că s-ar fi născut, 
ca să ne întâlnim, 
pe acest Pământ, 
din care să ne clădim trupurile, 
de statui ruinate ale Iubirii, 
din piatra cărora, 
se vor construi noi ziduri, 
ale închisorilor din noi. 

4) Care trestii? 


Care cer şi-ar pune la amanetat viitorul, 

pentru un patrafir ros de preot, 

în care ar fi crezut săruturile unei credinţe, 

pierdute pe străzile Pustiului, 

unui cimitir din ochii plini de morminte, 

ai Destinelor noastre? 

Câte trestii care şi-au pierdut cuvintele unduirii, 
dintre Moarte şi Viaţă, 

se mai pot întreba încotro se află cetăţile zeilor, 
care s-ar fi unit vreodată, 
în inimile unor Cuvinte, 
tremurânde şi temătoare, 
de Despărţire? 

Lasă-ne Patimile Doamne, 

pentru a ne desluşi necesitatea Mânturii, 

ca să ne putem cumpăra cruci din ce în ce mai scumpe, 

pe timp de criză, 

chiar dacă simţim că s-au iefinit peste măsură, 
în trupurile anilor, 

în care ar fi trebuit să rămânem împreună, 
alături de paşii unui Altar, 
pe care l-am pierdut de atât de mult Timp, 
la ruleta unor priviri ce par a nu se mai înţelege, 
dintotdeauna. 

5) Trupuri de jar 


Crezi că aş putea învăţa vreodată să mă mistui, 
în focul gândurilor tale? 

Să ard fără cuviinţă, 

pe pereţii ochilor de apă ai vieţii, 

vârtejuri amare, 

din care mă priveşti, 

cum nu voi reuşi niciodată să mor, 

fără tine. 

Zbor de Zile rănite, 

sângerânde, 

pe umerii Apusurilor, 

din care ne vom hrăni Viitorul, 

cu o nouă Clipă, 

din care ne vom aprinde, 

Suflarea, 

ce nu vom dori să se mistuie niciodată, 
din trupurile noastre de jar, 
ce încă mai fumeagă pe grătarul unei Morgi, 
din care mai vieţuieşte, 

Amintirea. 

6) La butoniera Destinului 


Mă vreau atât de singur, 

pe cât de aglomerată-mi este inima, 

de piatra rece a Vieţii, 

din care să-mi sculptez mulţimi de Cuvinte, 

din ce în ce mai fierbinţi, 

încălzite de vulcanul rece al pasiunilor, 

pierdute în patimi, 

care mă ning cu zăpada izbăvitoare, 

a Morţii. 

Şi să merg fără nici un Cimitir, 

care să-mi înflorească la butoniera Destinului, 

pe care mi l-a ales Dumnezeu. 

7) Ultimele puteri 


Mi-am rupt cămaşa Zilei de pe mine, 
pentru a-mi hrăni viitoarea Moarte, 
cu nasturii Clipelor cu tot. 


Nici Toamna nu-mi mai răspunde privirilor Luminii Divine 
din mine, 

încercând să-şi ascundă fiecare frunză moartă a cuvintelor, 

la sânul propriului apus, 

care abia se mai târăşte cu ultimele puteri, 

într-o iarnă încremenită în nefiinţa, 

unui Zâmbet, 

îngheţat mai demult decât Lumea unor ochi, 
ce par a nu fi existat niciodată. 

8) Iertător şi Iertat 


Foşnete de apocalipse ale frunzelor, 
răvăşesc tălpile grele ale cerului de Speranţe, 
greu şi apăsător plumb, 

care trage mereu sufletele înecate în disperare, 
la malul Infernului, 

dintre săgeţile otrăvite ale Bibliei unui Creator, 
care propovăduieşte pedepse aspre, 
pentru tot ce poate fi Iertător şi Iertat, 
de Adevăr, 

şi Milostenia de a ne pennite să murim, 
pentru soclul unei Lumi de Apoi, 
unde Paradisul se vinde la Cutia Milei, 
ostenit de atât de mult mărunţiş plin de oftaturi, 
unele mai dureroase decât altele, 
pe care este nevoit să le numere, 

spre a fi trecute în conturile tot mai pline de monstruozităţi, 
din băncile pline de războaie ale unei Omeniri, 
internate în Ospiciul Groazei, 
încă de la naştere, 
fiind handicapată, 
cu Voia şi Nevoia unui Dumnezeu, 
al cărui chip şi asemănare pretindem că am fi. 

9) Pe bolta bisericii 


Ninge cu aripi, 

peste sufletele descărnate de Viitor, 
Zăpadă trecută de vremea măritişului, 
gata să se topească în lacrimile, 
unei stele menite a fi mereu, 
a nimănui, 

pe bolta bisericii unei nopţi, 

în care nu se mai roagă nimeni, 

fiindcă în sufletul ei, 

nu se va naşte niciodată Calea Lactee, 

cu care să hrănească, pruncul nou născut, 

al unei credinţe în vreun anume Adevăr, 

despre care nu vom şti niciodată nimic, 

chiar căzuţi în genunchi, 

la picioarele reci şi insensibile, 

ale unei Minciuni, 

despre noi înşine. 

10) Desaga Trecutului 


Până şi fierăria singurătăţii, 
a uitat de potcoavele sentimentale, 
prinse aprinse de paşii solitari, 
ce alergau după câte o Speranţă, 
până îşi rupeau cu totul tălpile minţii, 
ca mai apoi, 

înţepaţi de spinii Destinului, 

alungaţi de vânturile tomnatice ale noilor Zori, 

să-şi dorească încălţăminte nouă, 

de cai liberi, 

ai unor stele care să le aducă noroc, 

în vâltoarea unui cer cerşetor, 

de noi şi noi Clipe, 

dosite mai apoi, 

în desaga ruptă a Trecutului, 

unde par a se pierde pentru totdeauna. 

11) Pietre de Drum 


Suntem, 

Pietre de Drum, 
scoase din râul Iluziilor Vieţii, 
bântuit de cascadele unor împliniri, 
cu inimi tăiate perfect, 
pentru a se îmbina cât mai adânc posibil, 
pe calea clădită de paşii, 
pe care-i urmăm neabătut, 
în scenariul unui Destin, 
care ne modelează la roata unui olar, 
a cărui faţă o vom recunoaşte, 
abia după ce vom fi vânduţi Morţii, 
cu tot cu amintirile sufletelor, 
care ne-au apăsat cândva, 
trăirile, 

în bine sau rău, 

iubindu-ne sau blestemându-ne, 
menirea noastră de drum pietruit, 
ce duce întotdeauna spre cimitirul adânc din noi. 

12) La butoniera sufletului 


Clovni de reproşuri, 
vor să facă Blestemele să râdă, 
în aplauzele unei Societăţi, 
roasă la Coatele evoluţiei, 
care abia se mai ţin pe masa ruletei, 
ce nu se mai opreşte, 
din atâta învârtit de Clipe ameţite, 
de alcoolul tare şi nedrept al Legilor, 
pe care nu le va mai câştiga nimeni, 
niciodată, 

fiind votate de Minciuna împopoţonată, 
cu dulcegăriile nevoilor, 
pe care le dorim cu toţii, 
sfârşite, 

fără să vrem a înţelege vreodată, 

că ne terminăm, 

definitiv şi irevocabil, 

până şi zâmbetul care ne-a mai rămas, 

în floarea ofilită, 

de la butoniera sufletului. 

13) Felinar şi călăuză 


Mai rău decât să afli adevărul Iluziei Vieţii, 

nu poate fi nici pierderea simţirii, 

pe căile pline de gropi ale unei stele, 

atât de aprinsă în menirea ei, 

încât a fost pusă de hoţii de vise ai Destinului, 

drept felinar şi călăuză, 

în nopţile înnegurate din suflete, 

pentru a fura tainele tenebroase ale Iubirilor, 

pe care nu ar trebui să le afle nimeni vreodată, 

în întreaga noastră datorie faţă de Moarte, 

care este Viaţa. 

14) Şi ce-am aflat 


Spini de cer, 

mă înţeapă cu razele Zorilor, 
goi şi sfidători, 

ce cad plumbuiţi de sete de Viaţă, 

pe rănile dureroase ale Paşilor, 

ce mi-au alergat în deşertul unor Cuvinte, 

pe care le-aş fi vrut mai mult ca niciodată, 

apă a Fericirii, 

în care să mă arunc cu totul, 

pentru a-mi ucide setea de Adevăr. 

Şi ce-am aflat?, 
oare voi şti vreodată?, 
înainte de Moarte?, 
sau îmi va spune aceasta? 

15) Devenind moderni 


Ploi de Speranţe, 

furtuni de zâmbete stoarse de Dumnezeu, 
din hainele Lui dătătoare de Vieţi, 
pe ogoarele înverzite de durere, 
ale Zilelor noastre, 

din ce în ce mai gârbovite şi nemiloase, 

cu ele însele, 

la crâşma unor Ani, 

unde odată demult, 

cântau Sentimentele, 

valsul uitat al Iubirii, 

ce a fost arat, 

de plugurile grele ale meschinăriilor unor Biserici, 
în care ne vroiam cu toţii preoţii unor noi şi noi mode, 
devenind astfel moderni, 
dar care loveau cu bani mulţi, 
orbi şi insensibili, 

Boii Evoluţiei unui Timp, 
ce abia se mai târau, 
prin mocirla adâncă şi deasă, 
a sufletelor noastre, 
dornice de parvenire, 
care-şi clădeau propriile Morale, 
a hoţiei şi crimei de a exista, 
la butoniera unei Existenţe, 
ce pare a fi vândută mai demult decât Vremea, 
la piaţa de vechituri a Uitării. 

16) Timp miop 


Câte frunze din noi, 
nu se mai ceartă cu Toamna, 
atunci când cădem în sufletul Libertăţii, 
dorind să învăţăm a muri, 
mai ruginiţi ca niciodată, 
pe soclul ploilor de lacrimi, 
ai Adevărului ce abia acum îl înţelegem, 
ştiindu-i Minciuna, 
care ne descompune, 
corneea Timpului miop, 
ce pare a nu ne mai fi văzut vreodată, 
la întâlnirea Clipei cu Fericirea, 
în cabinetul oftalmologie, 
al unui Dumnezeu, 
care ia mită, 
fiecărui Sentiment, 
pe care l-a consultat, 
în Grădina Zoologică a Desfrâului, 
de noi înşine. 

17) Departamentul de Crimă şi Pedeapsă 


Iarbă de Trăsnet, 

tună-mi fiinţa pe murii reci şi insensibili, 
ai Amintirii, 

care mă fulgeră cu sărutul ploilor de jar, 
ale mâinilor furtunii, 
care îmi îmbrăţişau, 

Destinul, 

pe masa mortuară a fărădelegilor, 
acestei Lumi, 
a Păcatului Originar, 
dintr-o Morgă părăsită şi uitată, 
de orice Zâmbet al Fericirii, 
părăsită la capăt de fereastră, 
a unor Zâmbete amendate, 
de un Dumnezeu ce mai avea nevoie, 
de banii murdari ai Clipelor, 
pe spinarea cărora mai putea să-şi clădească, 
Biserici de haos, 
în sufletele fără relaţii, 
la Departamentul de Crimă şi Pedeapsă, 
al Deşertăciunii. 

18) Sfori de uscat 


Garduri traficate de Sentimente, 
scot la vânzare spini plini de igrazia Gândurilor, 
goale şi panicarde, 
pe strada Zâmbetelor amare, 
fără numere de case, 
unde s-ar mai putea aciua Sufletele, 
unor Speranţe obosite şi cerşetoare, 
de atât de mult confort dumnezeiesc, 
pe care ni-1 oferă Raiul, 

Iluziei Vieţii. 

Bilete de papagali ai Fericirii, 
ce-şi aşteaptă Botezul,, 
de păsări multicolore ale Speranţelor, 
cu penaj de vorbe în vânt, 
stau risipite, 

prinse cu cârligele amărăciunii, 

pe sforile de uscat hainele nimicniciei, 

prin maternităţile despuiate de penele Adevărului, 

hrănit din plin de Iluzia Vieţii, 

gata spre a fi servită noilor Destine, 

ce încă nu şi-au strigat prima respiraţie, 

a Vieţii, 

care le cuantifică, 
drumul sortit al Morţii. 

19) Scuipând 


Câtă frunză de Zâmbet, 
să-mi fi rămas din inima Verii, 
unor Cuvinte, 

pe care Dumnezeu pretinde a le fi făcut, 

scuipând pe întregul nostru Timp, 

al Compromisurilor absurde, 

dintre scoarţa roasă a Societăţii de Consum, 

blestemată de veveriţele Gândurilor, 

care-şi rup dinţii în lemnul rece, 

uscat şi nemilos, 

al Sicriului cu nume de Viaţă?, 

purtat pe umerii Bisericilor, 

care îşi ascund, 

Cutiile Milei de Sentimente, 
sub sutanele învechite ale Moralei corupte, 
care ne condamnă pentru crima, 
de a fi noi înşine. 

20) Pe rugul Deşertăciunii 


Păreri de valuri, 
rup cascadele Morţii, 
în tărâmurile Simţirilor deşarte, 
şi răsăriturilor pătimaşe, 
ale unui Noroc al nimănui. 


Cohorte de pahare ale sufletelor, 

se sparg pe buzele prăpăstiilor unor Cuvinte, 

ce nu se mai pot întoarce, 

niciodată, 

la sânul de-acum descărnat, 
al Iubirii, 
arsă pe rugul, 

Deşertăciunii. 

21) Bisericile văzduhului 


Cuvinte incendiate în flăcările apusurilor, 
ce par mai neiertătoare decât Dumnezeu, 
în faţa unei blasfemii a Existenţei, 
care preferă să nu mai creadă, 
în Bisericile văzduhului, 
din care se întremează, 
noaptea rece şi insensibilă, 
a Sufletelor renegate, 
până şi de propriile stele, 
ce par să nu mai strălucească, 
pe bolta buzelor fierbinţi ale Timpului, 
ce pare că a uitat până şi de Moarte, 
fiindcă de Viaţă oricum, 
nu mai are nici o trebuinţă. 

22) Răsaduri de virgule 


Rădăcini desprinse din gânduri, 

stau cuprinse de valurile înnebunite ale Existenţei, 

formând când stăvilare pentru hrana Deşertăciunii, 

când poduri pentru Iubirea, 

ce pare a trece mereu indiferentă, 

peste fluviul Destinului. 

Răsaduri de virgule, 
izvorăsc necontenit, 

între frazele goale şi fără conţinut ale Zâmbetelor, 
aşternute pe paginile albe ale unor Reproşuri, 
ce se vor aripi de îngeri, 
şi chiar devin, 

pe monumentele funerare ale Trecutului. 

23) Timpane surde 


Ghicitorile Societăţilor de Consumat Vieţi, 
se plimbă alene pe străzile desfundate ale Destinelor, 
de atâtea păcate scoase la vânzare de Religia, 
mereu înfometată şi nesătulă, 

ce ar mai dori măcar o Biserică de incertitudini în plus, 
pe care să o devoreze cu colţii îngălbeniţi de Clipele, 
care nu pot fi spălate de Trecut, 
oricâtă apă de gură, 
fleşcăită şi descărnată de Minciună, 
i s-ar da acestuia. 

Timpane surde bat tobele unei liturghii a Apocalipsei, 
la care a mai rămas doar singură şi neprihănită, 

Iubirea, 
să se închine, 

cu genunchii roşi şi goi de noi înşine, 
pe caldarâmul rece şi umed al Existenţei, 
ce nu este dispusă să acorde nici un compromis. 

24) Picior de om 


Copite descărnate de Gânduri, 

încă mai tropotesc prin străfundurile Privirilor, 

ce-şi caută spre nicăieri, 

pacea. 

Fântâni secate de Speranţe, 
cu ciuturile pasiunilor moarte, 
încă se mai oglindesc, 
ca şi cum ar fi pline de Apa Vieţii, 
în Văzduhurile unor Iubiri, 
măritate cu Moartea, 
pentru a nu rămâne a Nimănui, 
pe acestă Lume, 
avară şi costelivă, 
dar cu pretenţii, 
la stelele lăsate de Dumnezeu, 
pe umerii cu epoleţii roşi de Vremuri, 
ai Fericirii trădătoare, 
care a ales să se ascundă, 
în peşterile Norocului, 
unde pare să nu fi călcat vreodată, 
picior de om. 

25) Ochii înlăcrimaţi ai înţelepciunii 


Stânci ale Tăcerilor de plumb, 
cad greoaie, 
peste Cuvintele, 
ce vor să se salveze de la înec, 
din apa rece şi învolburată a unor Fraze, 
topite demult de Dumnezeu, 
în Creaţiile Sale pierdute, 
la loteria Destinului, 
care ne-a dus în sclavia Deşertăciunii, 
vânzându-ne pe doi Bani religioşi sau nu, 

Morţii, 

spre a deveni roţi fără osiile Adevărului Absolut, 

ce par a merge spre nicăieri, 

pentru a descoperi, 

ceva ce nu a fost acoperit, 

niciodată, 

în ochii înlăcrimaţi, 
ai înţelepciunii. 

26) Ora exactă a Fericirii 


Stelele amurgurilor se împletesc în fuioare de vise, 
care ne ţes pânza ademenitoare a Viitorului, 
până la porţile cimitirelor de noi înşine, 
croindu-ne astfel Viaţa. 

Legăminte stranii, 
între croitorii Speranţelor, 
şi Acele ruginite ale Depresiilor, 
care înţeapă inimi, 
ce nu ştiu să bată cum ar trebui, 
ora exactă a Fericirii. 

27) Florile Zâmbetelor 


Adevărata înţelepciune, 
constă în faptul de a învăţa, 
să înotăm în lacrimi, 
fie ele de supărare sau de bucurie, 
indiferent de obrazul mai gros sau mai subţire, 
al Timpului, 
pe care se preling, 
incendiind Clipele Eternităţii, 
intr-un foc mistuitor, 
cu nume de Iubire, 

unicul ce poate aprinde felinarele stelelor, 
şi pe străzile plumbuite de paşii noştri, 
ce încă încearcă să răzbească prin mocirla, 
Cuvântului, 

ce ar fi trebuit să fie mai demult decât Vremurile, 
un ogor înverzit al Primăverii Fericirii, 
unde florile Zâmbetelor, 
să fie oferite în dar, 

fiecări fraze, virgule, punct sau cratime, 
gătite ca la mama acasă, 
în crâşma de azi a Absurdului, 
cu nume de Biserică, 
ce ar fi devenit astfel, 

Sanctuar al împlinirii. 

28) Adevăr Existenţial 


Care poate fi Adevărul Existenţial al Fiinţei Umane?, 
decât cel al unui rătăcitor, 
prin labirintul aripilor frânte, 
pe care vrea să le însănătoşească, 
cu stelele Destinului, 
fără să realizeze, 
că menirea lor de stele, 
este să le ardă până la ultima pană, 
pe care o face roata Iluziilor Vieţii, 
în faţa Cimitirului din noi, 
pe care atunci când vrem să o reparăm, 
găsim în locul ei, 

Moartea. 

29) Cariera de piatră a Sufletelor 


Ne naştem cu rosturile Fericirii, 
îngropate în gene, 

ca întreaga viaţă să încercăm a deschide, 
monumentul funerar, 
zidit de către Destin, 

cu stâncile aduse din cariera de piatră a Sufletelor, 
unde acestea cioplesc neîncetat, 
după chipul şi asemănarea Lui Dumnezeu, 
noi forme de credinţe, 
care să se potrivească cât mai perfect, 
altor şi altor monumente funerare, 
pentru nenăscuţii de azi, 
clădite să reziste o veşnicie, 
crezând că astfel ne vom regăsi, 

Nemurirea. 

30) Caii norocului 


De ce Dumnezeul clădit de noi, 
ne obligă, 

să purtăm zalele grele de plumb a Societăţii de Consum, 
care ne consumă eternităţile fiecăror Clipe, 
urându-ne astfel : “Drum bun”, 
către Moarte? 


Caii norocului unor Vise, 
nu şi-au mai pierdut, 
pentru a le găsi şi noi dincolo de simţire, 
mai demult decât toate Vremurile la un loc, 
potcoavele Iubirilor, 
care năşteau stele, 

atunci când loveau stâncile sufletelor, 

dăruindu-le acestora, 

un adevărat Destin, 

unde Iluziile Vieţii, 

veneau de fiecare dată la spovedanie, 

când erau prinse cu Neîmplinirile, 

în buzunarele roase ale Timpului. 

31) Mucuri 

Stropi sfidători de datorii, 

către o Conştiinţă asemeni unei Umbre, 

care şi-a pierdut Soarele, 

la capăt de Lumină Divină, 

într-un cimitir de Vorbe-n vânt, 

cu atât de mult fum, 

încât până şi crematoriile Cuvintelor, 

se întreabă de ce ar mai arde, 

Zâmbetul unei Revederi. 

Plămânii Promisiunilor, 
arşi de ţigările de foi ale frunzelor unor Priviri, 
par fumaţi de când lumea, 
ajunşi acum, 

Mucuri, 

ce ne-au fost cândva Vară de împliniri, 

la margine de Şoaptă, 

pe care nu o vom înţelege vreodată, 

chiar dacă vom reuşi să o strigăm: Iubire! 

pe la toate colţurile, 

cu uitările Nemerniciilor noastre, 

de a nu mai fi vreodată, 

cei de atunci, 

pe care nici Dumnezeu nu-i putea înţelege, 

dar erau fericiţi, 

în analfabetismul lor biblic, 

de fiinţe primordiale, 

care credeau cu tărie, 

că naşterea întregii lumi, 

li se datorează lor. 

32) Ore de plumb 


Lanţuri deAmintiri, 
se hrănesc cu Zalele Clipelor, 
legate de rugina unui Timp, 
al Literelor ce nu vor să moară, 
pe eşafodul unui Dumnezeu al Clipelor, 
care se prostituează, 
alături de Adevăr, 
pe strada obosită şi abătută, 
a Vorbelor Goale, 
din bordelul fără nume, 
aflat în ograda sfântă a Istoriei unor Religii, 
decămate de noi înşine. 

Doar orele grele de plumb, 

se mai topesc la flacăra Sinuciderii, 

care-şi face milă de toate ticăloşiile acestei Lumi. 

33) Lame ascuţite 


Urme adânci de Sânge al Deşertăciunii, 
stau părăsite la capăt de Destin, 
părăsite de Bătaia Inimii, 
pentru a fi libere, 

în ţărâna care le-a supt fervoarea şi frumuseţea tinereţii, 
din Amurgul ce nu se mai putea lupta cu Noaptea, 
Adevărului Absolut. 

Paşii încâlciţi de labirinturile Pasiunilor, 
îşi pierd respiraţiile pline de vervă, 
destrămându-se la picioarele, 
altarelor de întrebări, 
care ard, 

mistuindu-se la tălpile unor Biserici, 

ale căror promisiuni par a nu fi călcat niciodată, 

pe lamele ascuţite ale Străinului din noi. 

34) Patimi pierdute 


Scoicile Existenţei, 
divorţate de Timp, 
nu mai pot suna, 
deşteptarea Oceanului, 
de Patimi pierdute, 
prin Paşii care nu se văd, 
ai Sirenelor Iubirii, 
ce-au amuţit, 

înveşmântate cu visele Valurilor, 
care ne şterg încet dar sigur, 
nisipul Clipelor eterne, 
la ţărmurile cărora ne-am scris, 
toate Promisiunile Stelelor, 
pe care ni le-am dăruit, 

Absolutului din noi. 

Tot ce a mai rămas, 
este o cherhana, 

unde se vând Dorurile sărate ale Timpului, 
istovit de Amintirile înlăcrimate ale Zâmbetelor, 
unde mai sălăşluieşte dărâmată, 
imaginea Fericirii, 
pe buzele Şoaptelor, 
unei Uitări, 
frânte de Steaua, 

care ne adoptase cu tot cu Zădărnicia Destinului, 
din care ne-am făcut Biserică şi crez. 

35) O lume care nu este a noastră 


Pleoape de nori ai Fericirii, 
se închid peste necuprinsul Dorului, 
fărâmiţându-i menirea, 

între apele învolburate ale Destinului şi Străinului din noi, 
care nu mai poate pleca nicăieri, 
fiind încătuşat, 
pentru totdeauna, 

în ieslea ce pare părăsită de Mântuitor, 
şi stă ascunsă, 
undeva adânc, 

în fântâna secată a sufletelor noastre, 
pe care Iluziile Vieţii au început să o sape, 
dorind să ajungă la Izvorul Tămăduitor de Adevăr, 
şi Iubire, 

dar oricâte eforturi au depus, 
chiar dacă au scrijelit, 

Stânca menirii noastre, 

în această ţărână din care ne e corpul de Sentimente, 
care suntem, 

nu au aflat decât Sângele, 
ce a ţâşnit, 

murdar, viclean, urât mirositor şi neputincios, 
al unei Istorii, 

pe care a scris-o altcineva pentru noi, 
un Dumnezeu care acum se ascunde, 
lăsându-I locul vacant, 
altuia, 

care se dă mare binefăcător prin Bisericile Lui, 
cu miros de tămâie şi târg prăfuit, 
ce pare că vine dintr-o lume, 

care nu ne aparţine, 
şi nu va fi a noastră, 
niciodată. 

36) La amvonul Adevărului Absolut 


Câtă sărbătoare să fi existat, 

atunci când a fost decapitat Timpul, 

iar în locul lui a venit la amvonul Adevărului Absolut, 

Veşnicia, 

care mai întâi de toate a îndepărtat Iluziile Viţeii, 
de la tronul bicefal al Spaţiului şi Timpului, 
pentru a se sprijini pe Nemurire şi Conştiinţa ei, 
uitând că aceasta, 
nu mai avea repere ierarhice, 
şi nici fizice, 

încât nici decapitarea Timpului nu mai avuse loc, 

iar Iluziile Vieţii, 

deveneau faţa reală a Eternităţii, 

în această Lume, 

a Absurdului, 

care a fost de dinaintea noastră, 
şi care nu este altceva, 
decât o Oglindă Falsă, 
a unei Realităţi, 
ce se reflectă, 
cu susul în jos. 

37) Miresele Existenţei 


E plină piaţa Creaţiei, 
de Coroane de spini, 
de diferite mărimi şi modele, 

gata pentru a fi puse pe capetele Mireselor Existenţei, 

atunci când intră în altarul Iluziilor Vieţii, 

unde se mărită cu promisiunea că vor Iubi, 

binele şi frumosul Străinului din noi, 

convinse de faptul, 

că acesta nu le va da mâna niciodată, 

că le va arunca verigheta Destinului, 

la picioarele Dumnezeului, 

care nu mai este demult al nostru, 

nefiind un Dumnezeu viclean şi răzbunător, 

care scrie Istorii criminale. 

38) Oceanul de întuneric 


Scântei zglobii de râsete isterice ale Conştiinţei, 

traversează oceanul de întuneric, 

al Existenţei, 

devenind ninsori de foc, 

peste maternităţile de Clipe, 

care nasc Timpul, 

Morţii. 


Parastase sumare, 

navighează în derivă către portul fără de nume, 
al unei Societăţi de Consum Vise şi Speranţe, 
unde învingătorul va lua întreaga Deşertăciune. 

39) Putrefacţie Divină 


Furtuni de flăcări, 

ard Cuvintele în inimile părăsite de Adevăr, 
aşternând înţelesuri biblice, 
pe toate gardurile putrezite ale Virgulelor, 
în spatele cărora se ascunde, 
rece, agresivă şi răzbunătoare, 

Creaţia Lui Dumnezeu, 

care curge prin venele Zilelor de Carton, 

pe care sunt imprimate stânci de granit ale Credinţei, 

depresive şi mistuitoare, 

spre a propovădui Paradisul, 

Putrefacţiei Divine a răzbunării, 

dar cu atenţionarea să nu fumaţi banii rugăciunilor, 

din cutiile milei, 

întrucât se pot declanşa incendii existenţiale, 
aprinzând Adevărul, 

întrucât cartonul este doar o mască a granitului. 

40) Pornografie Biblică 


Animalele Conştiinţelor, 
sacrificate în abatoarele Religiilor, 
nu au reuşit să fie dresate îndeajuns de către Destin, 
iar Dumnezeul Istoriilor pline de intrigi ale Omenirii, 
nu poate exista fără carnea de tun, 
a Societăţii de Consum, 
care ne consumă până şi Iluziile Vieţii, 
cât mai condimentate, după bunul gust, 
al Pornografiei Biblice, 
devenită cea mai mare vedetă, 
a Bisericilor sufletelor părăsite, 
până şi de ele însele. 

41) Uşi de Priviri 


E pustietate la săbătoarea Dorurilor, 
unde la masa roasă de moliile Sentimentelor, 
ce încă mai zboară înfometate, 
din lipsă de ţesături de Cuvinte, 
se aşează îngândurată la Viitor, 

Uitarea. 


Uşi de Priviri, 

care şi-au pierdut ramele întrebărilor, 
vor să închidă în spatele lor, 

Cerul, 

înşelat de propriile Stele, 
în bordelul Deşertăciunii, 
unde toate acestea, 
încă mai aşteaptă, 
dinainte de a fi Timpul, 

Iubirea. 

42) Cruci cu răstigniţi 


De ce şi-a clădit Dumnezeu, 

Fericirea pe Nefericirea noastră?, 

cei obligaţi să-i satisfacem poftele atât de animalice uneori? 

Doar fiindcă este un Dumnezeu al nostru?, 
fiindcă dacă ar fi străin de noi, 
şi- ar dori propria Lui Nefericire, 
în schimbul Fericirii noastre?, 

iar crucile pline de răstigniţii Societăţii Biblice de Consum, 

s-ar transforma în Iubire, Adevăr şi Paradis, 

dar să nu uităm că toate acestea îi sunt interzise Omului, 

deci nu ne putem schimba Dumnezeul, 

care suntem noi înşine de fapt. 

43) Statuie de dor 


Oceane de vise, 

stau gata să inunde Cerul greu şi apăsător, 
al Lumii, 

care s-a baricadat, 

în spatele unor monumente funerare, 

ale unor Zile gârbovite şi senile, 

înecate-n lacrimile nenăscutelor Cuvinte, 

ce vor ninge cu Speranţe, 

peste propriile lor aripi frânte, 

din paginile Privirilor goale, 

care neştiind să moară, 

vor alege eternitatea unei Clipe, 

a Deşertăciunii, 

din care Timpul îşi va clădi, 

statuie de dor, 

după chipul şi asemănarea, 

ochilor înlăcrimaţi ai unei Amintiri, 

ce nu mai este mai demult decât toate vremurile printre noi, 
şi se numea: Iubire. 

44) Să nu mai existe 

Atunci când Conştiinţa, 
respiră Lumina Divină a Răsăritului, 
iar Stelele se jertfesc pe Roata Norocului, 
dorim reînvierea Paradisului, 
unui alt Dumnezeu din noi, 
pentru care nu poate exista, 
răzbunarea acelui întuneric, 
plin de crime şi fărădelegi, 
în numele unor religii, 
indiferent, 

cât de mult ar ajuta la soclul dumnezeiesc, 
al rasei umane aflate în derivă spirituală, 
într-un Matrix ce pare de neînvins. 

Poate am dori un Dumnezeu, 
chiar dacă ar fi străin de noi, 
dar al Străinului din noi, 
pe care Să-L implorăm să ne dea Libertatea, 
unde bisericile găştilor machiavelice de interese obscure, 
să nu mai existe, 

iar în locul lor să clădim lăcaşuri sufleteşti, 
pline de flori ale Zâmbetelor, 
înlocuind crucile supliciilor, 
şi coroanele de spini ale martirilor, 
cu Fericire şi Iubire, 
conştienţi fiind, 
că nu vom mai fi noi, 
pionii Societăţii de Consum. 

45) Lumina Divină a unei Amintiri 


Izvoare de flăcări, 

topesc gheţurile pustietăţii din Gânduri, 
formând lacuri de înţelesuri ce vor deveni, 
adevărate oceane, 

pe care vor naviga nenăscutele Destine, 
răvăşite de vânturile Marilor Oglinzi, 
care le vor arăta Calea, 
ce a fost străbătută cu mult înainea lor, 
tocmai de ele însele, 

fără să realizeze că nu sunt decât o replică, 
o imagine proiectată, 
a ceea ce a fost originalul, 

după chipul şi asemănarea cărora sunt azi proiectate, 
de Lumina Divină, 
a unei Amintiri, 

să devină Prezentul, Trecutul şi Viitorul nostru. 

46) Dinainte de Spaţiu şi Timp 


Paşi încremeniţi în calcule exacte, 
par a merge spre nicăieri, 
cu o precizie de ceasornic, 
aflat pe peronul unei gări a Existenţei, 
unde trenul Timpului plin de Clipe, 
pare să nu fi poposit niciodată, 
în Sufletele noastre, 
care nu sunt altceva, 
decât o umbră a întregului Univers, 
care există fără de noi, 
cei de acum, 

întrucât realul din fiecare, 
este cu mult dinaintea noastră, 
Adevărul Relativ, Simţirea, Iubirea, 
sunt doar nişte Iluzii ale Vieţii, 
reflectate de către Lumina Divină, 
din fonnele şi energiile Eterne, 
care eram, suntem şi vom fi, 
dinainte de Spaţiu şi Timp, 
fiind Adevăr Absolut. 

47) Ochelarii negri ai Morţii 


Adevărul Absolut al sufletelor, 
nu se poate supune Timpului, 
şi de aceea nu-1 vom înţelege niciodată, 
decât prin ochelarii negri ai Morţii, 
dăruiţi de către Iluzia Vieţii, 

cei care ne determină să vedem Lumea altfel decât este, 
să clădim Societăţi de Consum care să ne consume, 
să construim un Dumnezeu care nu ne reprezintă, 
al cărui chip şi asemănare este sculptat, 
după interesele ierarhiilor şi războaielor, 
care în cele din urmă, 
se poartă în fiecare. 

48) Lumea reală din care ne oglindim Existenţa 


Oare ce oră este, 

în Lumea reală din care ne oglindim Existenţa, 
ce este dinainte de Lumea noastră? 

Să fie dimineaţa?, 

când zorii lacrimilor se aştern, 

peste trecutul unui apus sângeros şi meschin, 

al Pierderii, 

la ruleta unui noroc al nimănui?, 
la care joacă un Dumnezeu, 
ce pare că şi-a pierdut minţile 
şi trebuie tratat de către un sfânt psiholog, 
mai înţelept decât vremurile, 
pe care le-a creat pacientul său. 

Poate este noapte şi ţărânile corpurilor fac dragoste, 
pentru a însămânţa noi ogoare de miracole, 
care vor fi conştiente că există? 

Nu ştiu nici ce dată din calendar este în lumea reală, 
pe care oglinzile sufletelor noastre o reflectă, 
cu ajutorul Luminii Divine, 
ca şi cum ar fi propria lor lume, 
propria lor realitate. 

Poate este Pastele Societăţii de Consumat Cadavre Vii în 
căutarea unui loc de muncă pe la oficiile Deznădejdii, 
sau Crăciunul Morţii când se mai nasc Mântuitori ce-şi 
caută cu înfrigurare crucea supliciilor, 
sau Revelionul Deşertăciunilor unde se urează mereu 
multă Fericire? 

Sau oglinzile sufletelor noastre buclucaşe, 
reflectă Iluzii ale Vieţii cu susul în jos? 

49) Moartea Trecerii 


întreaga Lume se află în eternitatea unei Clipe, 
iar oceanele de Lumină Divină, 
care ne scaldă Iluziile Vieţii, 
sunt lacrimile ei, 

prin care ne spală obrazul Oglinzii Sufletului, 
pentru a reuşi să mergem mereu mai departe, 
spre nicăieri, 

cu acea precizie de ceasornic fără de Timp, 
ca mai apoi să o şteargă, 
cu suflarea caldă a conştientizării, 

Eternităţii din Simţiri, 
ştiind că totul este trecător, 
dar nu şi Nemărginirea, 
care învinge Moartea, 

Trecerii însăşi. 

50) La malul Fericirii 


De ce Libertatea este marea dramă a Omenirii, 

care se vinde la preţ de speculă, 

pe fiecare portativ al Iluziilor Vieţii?, 

oare nu putea fi o comedie sau o însăilare puţin mai 

romanţată? 

Oricâtă Libertate ai avea în aripile Privirii, 
vei dori mai multă, 
fiindcă acestea se frâng, 
de parâmele Societăţii de Consum, 
care ţine Oglinzile Sufletelor, 
legate de cheiurile Necesităţilor, 
din portul Promisiunilor Deşarte, 
unde corăbiile Viselor, 
stau mereu gata să se scufunde, 
la malul Fericirii, 

cu lemnul ros al Sentimentelor insalubre, 
care le alcătuiesc, 
ce pare a nu mai fi înlocuit, 
de o Eternitate. 

51) Mântuitori de Suferinţe 


Mirese de Clipe, 

ce nu-şi vor vedea mirii niciodată, 

merg abătute spre altarele ruinate ale Existenţei, 

atât de săracă încât nu-şi mai permite, 

să repare Biserica Annoniei, 

care se reflectă strâmb, 

în Oglinzile Sufletelor, 

ce aparţin unei Iluzii a Vieţii, 

pe care nu o mai doreşte nici Moartea, 

ce pare a dormi pe patul de cruci putrezite, 

care şi-au purtat cu veneraţie Mântuitorii de Suferinţe, 

într-o Lume ce pare a Nimănui. 

52) Medicină legală 

Crengi de Vise, 
vor să înmugurească, 
feţele descărnate ale Iluziilor Vieţii, 
care se privesc, 

în Oglinzile defecte şi sparte ale Sufletelor, 
născând cioburi de simţiri, 
răsfirate în suferinţe tăioase, 
asemeni unor cuţite, 
care se înfig în carnea Clipelor, 
sfârtecându-le divinitatea, 
fiindcă doresc a fi sărutate, 
de Lumina Divină, 
pentru a Exista, 
în Personalizările Persoanei, 
ce-i conştientizează faţa Lui Dumnezeu, 
sculptându-i Marele Cuţit al chipului Său, 
după asemănarea căruia, 
am fost creaţi, 
să ne ciopârţim Destinele, 
în felii cât mai macabre, 
încât să nu mai poată fi recunoscute, 
nici de medicina legală, 
a Adevărului Absolut, 
ce ar trebui să se reflecte, 
în truda Sufletelor, 

unei Lumi muncite până la extenuare, 
ce pare a nu primi niciodată cât ar trebui, 
din banii Zilelor Fericirii. 

53) Venin năclăios 


Reptilele reci de ore, 

vor să împroaşte cu Veninul năclăios, 

de piţipoancă obraznică, 

al uitării, 

răcelii şi indiferenţei, 

Sângele fierbinte al Eternităţii unei Clipe, 
în care Iluzia Vieţii, 

vrea să-şi înmoaie peniţa strâmbă şi ruptă, 
pentru a scrie o epistolă de dragoste unui Destin, 
ce încă mai crede în Nemurire, 
neştiind că în curând, 

va deveni o întreagă crescătorie de viermi ai Absurdului, 
aflată intr-un cavou din cimitirul de Vise, 
ce aparţine Deşertăciunii. 

54) Clipa Eternităţii din care am căzut 


Câtă smerenie să fi avut şacalul Creaţiei, 
încât ne-a ucis Clipa Eternităţii, 
din care am căzut, 

în braţele reci şi insensibile ale Timpului, 
care în loc să ne cuprindă cu inima Zilelor sale, 
ne-a aruncat Anilor grei şi gârboviţi, 
pentru a le căra în spatele simţirilor noastre, 
întregul plumb de neîmpliniri, 
pe care-1 cărau 
blestemaţi de Dumnezeul, 
cel răzbunător şi sângeros, 
pe nimicnicia acestora, 
de a nu se închina, 

Absurdului unei Creaţii false, 
reflectate dintr-o Oglindă spartă, 
ce venera diform o Iluzie a Vieţii, 
unde Paradisul învingătorului lua totul cu el, 
în Moarte. 

55) Adrese de Cuvinte 


Semne de întrebare fără întrebări, 

Destine lipsite de Suflete, 

Fericiri pretinse de Cimitire, 

Flori neculese niciodată de Zâmbete, 

Icoane ce nu vor primi suflarea caldă a Adevărului Absolut, 
Daruri risipite Neantului, 

Şi toate câte sunt, 
nu sunt şi vor mai 11, 
aparţin unui Dumnezeu, 

Străin. 

Adrese de Cuvinte, 

ce n-au nici o stradă de domiciliu a Verbelor, 
vor să ne alerge spre destinaţii necunoscute, 
unde nu vom întâlni niciodată, 

Regăsirea, 

chiar dacă ne-am tăia de mii de ori, 
în cioburile Oglinzilor de Suflete, 
în care se reflectă, 

Lumea Reală, 

ce a fost de Dinaintea Noastră. 

56) Senectutea aripilor de îngeri 


Râuri reci şi străine de Sensuri, 
seacă în ochii risipiţi pe malurile, 

Adevărului. 

Rădăcini de Clipe şterse de Zorii vicleni, 

de pe tabla de şah a Zilei, 

spre a nu mai da naştere mugurilor de Existenţe, 

care se vor întreba, 

unde-L pot găsi pe Dumnezeu, 

ies din ţărâna Cuvântului, 

devenind fantome ale unui Trecut, 

pe care nici cimitirele Sacrificiilor, 

nu-1 mai recunosc. 

Ninge peste sanatoriul Amintirilor, 
cu singurătate şi migală, 
iar copacii cândva tineri, 
acum proprietatea, 

Senectuţii aripilor de îngeri, 

ce nu mai pot zbura niciodată, 

din care ne-am făurit cândva Acoperământ, 

Simţire şi Destin, 

au uitat să înverzească din nou, 

uscându-se şi uscând, 

Trăirile pline de patos, 
ale Iubirii. 

57) Buze lacome de invidii 


Lame de soare, 

au început să taie carnea Zorilor, 
intr-un ospăţ interminabil, 
al Cerului unei Dimineţi pierdute, 
la ruleta unei Fericiri, 
a nimănui. 

Felii de Eternităţi care ard, 
pe grătarele Timpului obscen, 
pentru a fi servite de către Destin, 
Morţii. 

Buze lacome de Invidii, 
se hrănesc cu durerea Zilelor, 
înfigându-şi colţii Orelor, 
cât mai adânc în sosul de Patimi, 
al unei Istorii. 

58) Nici Universul de dinaintea noastră 


Pe tejgheaua Viselor nu se mai vântură împliniri, 

fiind prea scumpe pentru Cearcănele, 

ce vor să le cumpere, 

pentru hrana Zilelor ce le-au mai rămas, 

în buzunarul propriilor Iluzii ale Vieţii. 

Nici Universul de dinaintea noastră, 
al cărui reflectare suntem, 
prin Oglinda Sufletului, 
nu mai vrea să audă de Timp. 

Doar Fericirea mai stă însingurată la mansarda Gândurilor, 

încercând să se sinucidă, 

cu ultimul ştreang de Amăgiri, 

găsit la butoniera Adevărului Absolut. 

59) Fiinţe de Lumină Divină 


Noduri de Zâmbete, 

stau legate de colţurile gurilor de Priviri, 

încleştate şi orgolioase, 

cu cravate de nisip, 

legate la gâturile Clepsidrelor, 

ce ne măsoară Moartea, 

pe care o putem duce cu noi, 

în mormântul rece şi neprimitor, 

al Iluziilor Vieţii, 

până la porţile larg deschise ale cimitirelor, 

unde ne vom lepăda de ea, 

uitând-o pentru totdeauna, 

spre a redeveni iarăşi liberi şi fericiţi, 

fiinţe de Lumină Divină. 

60) Faţa Gândurilor 


Am fost sortiţi să ne naştem, 

Sirene fără voce, 

pentru a ne cânta, 

melodia surdo-mută a Destinului, 

întreaga Iluzie a Vieţii, 

pe care ne-o ducem în cârcă, 

până când Oglinda Sufletului, 

ni se sparge în atâtea cioburi, 

câte Răsărituri am trăit, 

ca să ne putem privi faţa Gândurilor în ele, 

şi să realizăm Sensul acestei Existenţe, 

în frumuseţea Deşertăciunii lui, 

de a se dărui Morţii, 

ca fiind, 

adevărata Libertate. 

61) Libertatea Orizonturilor 


Păsări uriaşe de Clipe, 

ciugulesc din pălmile bătătorite ale Viselor, 

Speranţe. 

Aripi multicolore de Senin, 
zboară pe bolta Oglinzii Sufletelor, 
aducând, 

Pace. 

Cât cer nemărginit poate cuprinde Fericirea, 
în braţele ei încătuşate de Iluziile Vieţii, 
atunci când vrea să ne dăruiască, 
libertatea Orizonturilor ? 

62) Realităţi fragmentate 


Roţile Vieţii, 

se împotmolesc adesea în noroiul spart, 

al Oglinzii Sufletelor, 

unde li se taie venele Destinaţiilor, 

în cioburile unor Cuvinte Primordiale, 

ce n-ar fi trebuit rostite vreodată de Dumnezeu, 

spre a deveni, urât, rău, diabolic şi meschin. 

Realităţi fragmentate, 
şi oglindite strâmb de Respiraţii, 
fulgeră prin Iluziile Vieţii, 
ce vor să clădească, 

Naşterea şi Moartea. 

63) Paradisul Poluării 


în loc să admirăm, 
frumuseţea şi strălucirea Stelelor, 
ce sunt un Adevăr Absolut de dinainte de a fi noi, 
unica Realitate, 

ce ne mistuie Timpul hulpav şi şiret, 
fiind cu mult peste puterile lui, 
le amestecăm în ceaunul Existenţei, 
încercând să le fierbem sensurile şi înţelesurile, 
până când devin o ciorbă de Infern, 
în Paradisul Poluării, 
mentale şi industriale, 
ce aparţine Societăţii de Consum, 
care consumă, 

cadavre de Clipe asezonate cu Iluzii ale Vieţii. 

64) Oricât ai săpa 


Gheare de Lacrimi, 
sfârtecă ţărâna trupului, 
în care se ascunde Adevărul Absolut, 
încercând să-l readucă la realitatea Iluziilor Vieţii, 
fără să înţeleagă, 
că oricât de mult ai săpa, 
în cavoul oferit de Dumnezeu acestei Lumi, 
nu vei reuşi niciodată să aduci mortul la viaţă, 
odată ce ne-a fost dat, 
să fim vânduţi Morţii odată cu Naşterea. 

65) Pe frunzele căzătoare 


Adie a moarte, 

în toamna îmbelşugată a cadavrelor de Clipe, 
ce zac părăsite în morga întunecată a Feţelor, 
trase, posomorâte, îngândurate şi abătute, 
ce merg de când Lumea, 
spre Nicăieri. 

E atât de mult aur de Zile, 

pe frunzele căzătoare, 

care se rostogolesc în Neant, 

încât au venit cioclii Societăţii de Consum, 

să-l cântărească, evalueze şi să-l transforme în lingouri de 

suferinţe, 

depuse în băncile pe care nu se mai aşează Nimeni, 
fiind ninse şi îngheţate cu Moarte. 

66) Respiraţie şi Moarte 


Transpiraţii reci de Cer, 
atât de vânat de stelele Viselor, 
încât a devenit incendiat, 
de căldura aspiraţiilor acestora, 
de a reuşi să zboare peste necuprinsul, 
bătăilor sale de inimă, 
ce sunt furtuni răscolitoare, 
cu tunete ale Creaţiei, 
şi fulgere ale Adevărurilor Relative, 
ce împarte Eternitatea în două, 
între Respiraţie şi Moarte, 
cu Necuprinsul ce pare a nu mai avea loc, 
de Iluziile Vieţii. 

67) Oglinzi sparte de Dumnezeu la cheful Creaţiei 


Voci de plumb, 

ning peste Ţepii trandafirilor unor Speranţe, 
certându-i că nu ştiu nici acum, 
după atâţia ani de evoluţie genetică, 
să înţepe Existenţa intr-atât de tare, 
încât să înţeleagă odată pentru totdeauna, 
că în lumea Iluziilor Vieţii, 
totul este programat să arate, 
în funcţie de cioburile Oglinzilor de Suflete, 
sparte de Dumnezeu la cheful Creaţiei, 
în care se reflectă adevărata Realitate, 
aceea de Dinaintea Noastră, 
mai strâmbă sau mai ştearsă, 
mai nuanţată sau mai pierdută, 
în Lacrimile unui Adevăr Absolut, 
în care nu ne vom putea îmbăia niciodată, 
fiindcă ne-am îneca definitiv, 
cu ochelarii noştri de cal, 
ce nu va putea alerga liber niciodată, 
fiindcă nu a învăţat niciodată, 
să înoate acolo. 

68) Piesa Vieţii 


Zile rătăcitoare, 

cu lumânările Cuvintelor stinse, 
în mâinile obosite ale Viselor, 
ce caută prin prafurile stelelor, 
care ne-au fost hărăzite la Naştere, 

Străinul ascuns din noi, 
care s-a înveşmântat, 
cu mantaua Păcii Adevărului Absolut, 
pe care nu o vom putea îmbrăca niciodată, 
pe furtuna Iluziilor Vieţii acestei Existenţe, 
chiar dacă acel Străin, 
suntem noi cei adevăraţi, 

Subconştientul nostru, 
şi nu acest fals, 

actor pe scena putredă a Societăţii de Consum, 
care joacă într-o piesă mizerabilă şi deocheată, 
numită Viaţă. 

69) La maternităţile Vremurilor 


Ninge cu semne zodiacale, 
pe Ferestrele Destinelor, 
aburite şi sfătuite de Iluziile Vieţii, 
să iasă la săniuş pe viscolul Iubirii, 
neştiind. 

că se pot aprinde, 
de la fierbinţeala gheţii, 
unor fulgi de Priviri, 
ce cad din Stelele, 
sub semnul cărora, 

au izvorât Cuvintele Primordiale ale Lumilor, 
care se nasc la maternităţile Vremurilor, 
în fiecare Societate de Consum care consumă Vise. 

70) Pe umerii pălmilor bătătorite 


Paşii de plumb ai stelelor, 
abia îşi mai duc Speranţele, 
că vor merge mai departe, 
primind sub semnele lor, 
alte noi Destine, 
care se vor târî, 

pe brânci în faţa unor Vise deznădăjduite, 
să meargă mai departe, 
pe muntele plin de crevase sentimentale, 
angoase şi compromisuri, 
a Vieţii. 

Doar valurile unor datorii, 
reuşesc să spele ţănnul obrazului, 
unui Dumnezeu inconştient, 
care ne-a dat îndeajuns de multe Biblii, 
încât să putem duce şi de acum încolo, 
întreaga putreziciune a Deşertăciunii, 
pe umerii pălmilor bătătorite, 
de Iluziile Vieţii. 

71) Nu pot fi calculate 


Mâini de Conştiinţe secrete, 

scutură mantia stelelor, 

unor Cuvinte, 

lăsând în locul ei, 

pustiul unor Priviri, 

ce par a nu fi cunoscut niciodată, 

Pacea, 

într-o lume a Patimilor, 

refulate sub măştile obscene şi mincinoase, 

ale Perfecţiunii, 

unde matematica hulpavă a Gândurilor, 

visează la ecuaţii din ce în ce mai alambicate, 

despre Iubire şi Blestem, 

neştiind că acestea nu pot fi calculate niciodată, 

pe traiectoriile centrifuge sau centripete, 

bipede sau patrupede, 

ale Destinelor. 

72) Garduri 


Existenţa ne-a dăruit, 
o lumea de Garduri, 
în Priviri, 

Sânge, 

Speranţe, 

Destine, 

Clipe, 

Timp, 

Stele, 

să avem pe ce ne rezema, 

când suntem prea obosiţi şi năpăstuiţi, 

când simţim, 

că totul se năruie, 

sub Conştiinţa Creaţiei, 

unui Dumnezeu- Gard, 

Unicul, 

pe care nu ne putem rezema niciodată, 
fără să plătim, 

la Cutia Milei unor Iluzii a Vieţii, 
cu monedele adeseori false, 
ale Credinţei. 

73) O Lume a Regretelor 


Conştiinţele colţilor rătăcitori, 
de fiară, 
muşcă turbate, 

din carnea Stelelor unor Iubiri, 
crezând, 

că vor ajunge şi la Zodiile lor, 
ca să le devoreze menirea, 
într-atât, 
încât, 

să poată fi vreodată ele însele, 
redevenind copilul pur al Lacrimii, 
care s-a prelins, 
atât de demult, 
pe asfaltul inocenţei, 
încât până şi aceasta, 
pare să nu se fi născut vreodată, 
pe drumurile desfundate ale Destinelor, 
acestei Lumi, 
a Regretelor. 

74) Rădăcini descărnate 


Mori de Cearcăne, 

macină carnea alterată a Naşterilor, 

la maternităţile Durerii, 

din făina cărora, 

se va coace în Zorii Nonsensului Existenţial, 
Moartea. 

Rădăcini descărnate de Doruri, 
încă mai şerpuiesc tremurânde, 
pe asfaltul rece, 
al Uitării. 


Meandre lipicioase de Amăgiri, 

se scutură din cerurile plumburii ale Viselor, 

troienindu-ne cu Ceaţa, 

Iluziilor Vieţii, 

Existenţa. 

75) Pedeapsă şi Necaz 


Stoluri de Amintiri, cu aripile frânte, 
încă mai pătează Cerul Sufletului, 
cu imagini punctiforme de Priviri, 
dintr-o copilărie a Cuvântului, 
pură şi inocentă, 

care nu se va mai reîntoarce niciodată, 
pe masa lozurilor câştigătoare, 
a unui Sărut, 
care vindea Fericire, 

Zilelor, 

la fiecare băcănie stelară a alcoolului, 
tare şi neiertător din Privirile, 
unui Dumnezeu, 
ce dormea dus, 

cu capul aplecat pe masa Universului, 
astfel încât uita, 

să ne mai pedepsească cu câte un Necaz. 


102 



SORIN CERIN - DINAINTE DE SPA ŢIU ŞI TIMP 


76) Albiile unor Sensuri giratorii 


Riduri de Vorbe Goale, 
devin albiile unor Sensuri giratorii, 
pe care le urmează, 
cuminţi şi tăcute, 

Iluziile Vieţii, 

fiindcă aşa au învăţat la Şcoala Durerii, 

că este bine de făcut, 

altfel Poliţia Dumnezeiască a Destinului, 

le poate amenda cu zeci de reîncarnări, 

dacă nu respectă Credinţa, 

la capitolele ei cele mai sensibile, 

şi anume, 

la Absurd şi Deşertăciune. 

77) Spălate şi puse la uscat 


Dornice de Lumină Divină, 

Stelele Destinului acestei Lumi, 
şi-au construit catedrale de Conştiinţe, 
la care să ne rugăm Iubirile, 
să ne însoţească, 
până la altarul Existenţei, 
unde preoţii Viitorului, 
să ne binecuvânteze, 
toate Iluziile Vieţii, 
care s-au succedat prin noi, 
iar acum stau aruncate, 
la rufe murdare, 
de către Destin, 
aşteptând să fie spălate, 
şi puse la uscat, 
pe sfoara Eternităţii Clipei, 
care ne-a unit, 
legându-ne cu legămintele, 

Adevărului Absolut. 

"O modalitate între toate riscantă - şi nu de azi, de ieri, ci 
dintotdeauna - întrucît tinde a se amesteca unde nu e chiar 
treaba poeziei, făcînd un fel de filosofare versificată şi, 
vrînd-nevrînd, tot felul de nacazanii şi moralisme. Nu mai e 
însă cazul să ne reamintim de cele spuse de Maiorescu lui 
Panait Cerna în legătură cu ”poezia filosofică,” întrucît 
poetul le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona imaginativul 
conceptualului. Ce-i drept, nu e, pentru Sorin Cerin, nici o 
primejdie în acest sens, căci el e, de fapt, un pasional şi n- 
atinge niciodată seninătatea cugetării şi liniştea apolinică a 
gîndului; din contră, declamă cu pathos, mai degrabă 
dinlăuntrul unei traume pe care încearcă s-o exorcizeze şi s- 
o sublimeze în radicale decît din interiorul vreunei păci de 
cuget sau al unei armonii reflexive. Chiar şi ce sună a idee 
nudă, transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, maniera 
mai profetică a enunţurilor). Dar cum metoda decolării 
lirice constă intr-un fel de elevare a tot ce vine pînă la 
demnitatea articulării lor reflexive (de unde delestarea 
oricăror referinţe la imediat, fie el biografic, fie mai mult 
decît atîta), poeziile lui Cerin se angajează abrupt în 
ecuaţiile existenţiale mari şi definitive şi nu-şi pierd vremea 
în confesiuni domestice. Ele atacă Principiul realităţii, nu 
accidentele ei. Totul e ridicat astei la o demnitate 
problematică, dacă nu şi de altă natură, şi pregătit pentru o 
procesare densificată. Riscurile fonnulei răsar, fatal, şi aici, 
întrucît se vede imediat mecanismul acestei promovări a 
realului la dignitatea Lirei. Unul dintre mecanisme se trage 
din moştenirea expresionistă (fără ca Sorin Cerin să aibă 

altceva în comun cu expresioniştii) a majusculei, prin care 
se instaurează, brusc şi imprevizibil, fie smerenia în faţa 
radicalului, fie panica în faţa majestăţii cuvîntului. De 
regulă majuscula botează stratul "conceptual” (chiar dacă 
unele concepte sunt metafore), semnalizînd alerta 
problematică." 


Nu mai e cazul sa ne reamintim de cele spuse de Maiorescu 
lui Panait Cerna in legătură cu „poezia filozofica”, intrucat 
poetul le ştie si el prea bine si tocmai asta vrea sa infrunte: 
riscul de a lucra doar in idee si de a subordona imaginativul 
conceptualului. Ce-i drept, nu e, pentru Sorin Cerin nici o 
primejdie in acest sens, căci el, e de fapt, un pasional si n- 
ajunge niciodată seninătatea cugetării si liniştea apolinica a 
gândului, din contra, declama cu pathos, mai degraba 
dinlauntrul unei traume pe care incearca sa o exorcizeze si 
s-o sublimeze in radicale decit din interiorul vreunei păci 
de cuget sau al unei armonii reflexive. 

SORIN CERIN - 


DINAINTE DE SPA ŢIU ŞI TIMP 

